Transindex - Pataky Attila vendégszerepel a Defender új lemezén
Pataky Attila vendégszerepel a Defender új lemezén
szerk. 2007. február 09. 12:42, utolsó frissítés: 2007. február 08. 17:44
#b#Tíz év, öt lemez:#/b# új albummal ünnepli szülinapját a marosvásárhelyi zenekar. Kóstolóként hallgass bele dalukba, amelyen az Edda énekese is besegít.
Ismét pofátlanul kérkedünk széleslátókörûségünkkel: most épp azt bizonyítjuk, hogy nem csak Médiabefutós zenekarokról, tingli-tangli zenékrõl és elvont alternatív izékrõl hozunk anyagokat.
Függetlenül attól, hogy a zenei barikád melyik oldalán állunk, pozitív eseménynek tartjuk, hogy egy vidéki zenekar eljut a lemezkiadásig. Ha pedig Marosvásárhelyrõl jönnek, és már az ötödik albumnál tartanak, akkor mindenképp megér egy cikket a Defender.
Az angol nyelven elõadott progresszív rockról a könnyebben emészthetõ magyar pop-rockra átváltott csapat idén február 14-én, azaz Bálint-napon dobja piacra vadiúj, Más címû lemezét.
Ugyanezen a dátumon a marosvásárhelyi Toxic zeneboltban (Forradalom út 3/II) 17 órától talalkozóra is sor kerül a zenekar tagjai és a rajongók között, ahol majd aláírással ellátott cédét és kazettát vásárolhatnak reklámáron az érdeklõdõk. A DMR kiadó gondozásában megjelenõ hanganyag a romániai és magyarországi zeneboltokban és a MOL töltõállomásokon is beszerezhetõ lesz február közepétõl.
Semmilyen nyár (1 perc)
A lemez tíz ritmusos, dallamos pop-rock dalt tartalmaz, többek között a rádiókban már hallható, és a Transindexrõl letölthetõ Semmilyen nyár címû zeneszámot is, amely egy duett a magyarországi Edda Mûvek énekesével, Pataky Attilával.
A mára Erdély egyik legismertebb rockzenekarává vált csapat elsõ koncertje egyébként szinte pontosan tíz évvel ezelõtt (1997. február 13-án) volt, így az ünnep kettõs. A szülinapi bulira azonban csak májusban kerül sor, a tûzijátékkal megspékelt szabadtéri koncert különlegessége, hogy néhány dalban szimfonikus zenekar kíséri majd a Defendert.
Az együttes felállása: Bodáli István – ének, Fülöp G. Imre – szólógitár, Fülöp Csaba – basszusgitár, Dãnuþ Chiorean Péter – gitár és Kiss Tibor – dobok.
Énekesek egymás közt: Bodáli István és Pataky Attila a Félsziget Fesztivál 2006-on (fotók: www.defender-music.net)